ანეტ ოლზონი

ანეტ ინგეგერდ ოლზონი (დ. 1971 წლის 21 ივნისს), ცნობილი სასცენო სახელით ანეტ ოლზონი — შვედი მომღერალი ქალაქ ჰელსინგბორგიდან.

 ბიოგრაფია 

ადრეული წლები

ანეტი გაიზარდა მუსიკის მოყვარულ ოჯახში და ბავშვობიდან მღეროდა.  დედის ინიციატივით იგი 8 წლის მანძილზე ჰობოიზე დაკვრასაც სწავლობდა. ანეტი მოგზაურობდა დედის ბენდთან ერთად და დრო და დრო მღეროდა მათ კონცერტებზე. მოგვიანებით მან დაიწყო მონაწილეობის მიღება ნიჭიერთა კონკურსებზე და საქები აღიარებაც მოიპოვა. პირველი ჯგუფი, რომელსაც ის 17 წლის ასაკში შეუერთდა, იყო Take Cover, რომელიც ცნობილი სიმღერების ქავერ-ვერსიებს ასრულებდა. თუმცა, მან დიდ ხანს არ იარსება, ვინაიდან ანეტი გადავიდა სხვა ჯგუფებსა და პროექტებში. 21 წლის ასაკში მან წამყვანი როლი ჰელსინგბორგში დადგმულ როკ-ოპერა/მიუზიკლ „Gränsland“-ში შეასრულა. მოგვიანებით იგი მიღებული იქნა გეტებორგის საბალეტო აკადემიაში. იგი მღეროდა სხვადასხვა გუნდში, იწერებოდა სტუდიებში სხვადასხვა პროექტებისათვის და დრო და დრო მღეროდა საქორწინო ცერემონიებზე. მიხაელ ბორმანთან (ჯგუფის Jaded Heart ყოფილ ვოკალისტთან) ერთად მან იმღერა ალბომზე „Conspiracy“.

ადრეულ წლებში ანეტი ვოკალის გაკვეთილებზე კოპენჰაგენის მუსიკალურ კონსერვატორიაში, კერძო პედაგოგთან დადიოდა. დღესდღეობით იგი გაკვეთილებზე მალმეს მუსიკალური უნივერსიტეტში, კერძო მასწავლებელთან გადის.

კარიერა
 Alyson Avenue (1999–2005) 

მოგვიანებით ოლზონი შეუერთდა ჯგუფს Alyson Avenue. თავდაპირველად იგი მხოლოდ სესიური ვოკალისტის როლს ასრულებდა, მაგრამ მოგვიანებით წამყვან ვოკალისტად იქცა და ჩაანაცვლა წინა წამყვანი ვოკალისტი. 1999 წელს ჩაწერილი დემო-ჩანაწერით მათ დიდი აღიარება მოიპოვეს და სხვადასხვა ხმისჩამწერ ლეიბლს დაუკავშირდნენ. ნიკლას ოლზონმა, ჯგუფში სიმღერების მთავარმა ავტორმა, კოლექტივს ჩააწერინა 4 სიმღერისგან შემდგარი დემო, რამაც მათ მოუტანა კონტრაქტი ლეიბლთან AOR Heaven.

2000 წლის ნოემბერში დადებითი შეფასებები მოიპოვა ჯგუფის სადებიუტო ალბომმა „Presence of Mind“. შემდეგი ალბომი, „Omega“ გამოვიდა 2003 წელს. ანეტმა Alyson Avenue 2006 წელს დატოვა. იგი შეცვალა არაბელა ვიტანკმა.

 Nightwish (2007–2012)

2007 წელს 2000 ვოკალისტიდან არჩეული ანეტი ოფიციალურად შეუერთდა ჯგუფს Nightwish, მას შემდეგ, რაც უკანასკნელი დატოვა ვოკალისტმა ტარია ტურუნენმა.2012 წლის 1 ოქტომბერს მან დატოვა ჯგუფი.

 დისკოგრაფია 

 Nightwish 
სტუდიუდი ალბომები
 Dark Passion Play (2007)
 Imaginaerum (2011)

საკონცერტო ალბომები
 Made in Hong Kong (And in Various Other Places) (2009)

EP დისკები
 Made in Hong Kong (And in Various Other Places) (2009)

სინგლები
 Eva (2007)
 Amaranth (2007)
 Bye Bye Beautiful (2008)
 The Islander (2008)
 Storytime (2011)
 The Crow, the Owl and the Dove (2012)

მაქსი სინგლები
 Made in Hong Kong (And in Various Other Places) (2009)

Alyson Avenue 
სტუდიური ალბომები
 Presence of Mind (2000)
 Omega (2004)

კრებულები
 Munich's Hardest Hits
 Melodic Rock
 Fireworks Magazine
 Total Frontfork

რესურსები ინტერნეტში

ანეტის ოფიციალური საიტი 
ანეტის ოფიციალური ბლოგი
Nightwish-ის ოფიციალური საიტი

 სქოლიო 

კატეგორია:დაბადებული 1971
კატეგორია:Nightwish-ის წევრები
კატეგორია:შვედი მომღერლები
კატეგორია:ცოცხალი ადამიანები